ହଜକିନ୍ସ ଲିମ୍ଫୋମା (ଇଂରାଜୀ ଭାଷାରେ Hodgkin's lymphoma ଅଳ୍ପରେ ଏଚଏଲ/ HL ବା ହଜକିନ୍ସ ଡିଜିଜ) ଏକ ପ୍ରକାର ଲିମ୍ଫୋମା (lymphoma) ରୋଗ ଯାହା ଶ୍ୱେତ ରକ୍ତ କଣିକାର ଲିମ୍ଫୋସାଇଟରୁ ଜାତ ହେଉଥିବା ବିଶ୍ୱାସ କରାଯାଏ । ଏ ରୋଗରେ ଜ୍ୱର, ରାତ୍ରୀକାଳୀନ ଝାଳ (night sweats) ଓ ଓଜନ ହ୍ରାସ ଇତ୍ୟାଦି ଲକ୍ଷଣ ଦେଖାଯାଏ । ବେକ, ବାହୁ ତଳ ପାର୍ଶ୍ୱ ବା ଉରୁସନ୍ଧିରେ (groin) ଲସିକା ଗ୍ରନ୍ଥି ଯନ୍ତ୍ରଣାହୀନ ହୋଇ ବଢ଼ିଯାଏ । ରୋଗୀ ଥକ୍କା ଅନୁଭବ କରେ ଓ ଗଲୁ ହୁଏ ।